मस्टररोल 93 श्रमिकों का, मौके पर मिले 68 ही
भास्कर न्यूज | रायपुर मारवाड़
निकटवर्तीकुशालपुरा ग्राम पंचायत क्षेत्र में पिपलिया कलां रोड पर चल रहे मनरेगा कार्यस्थल का मंगलवार को जिला प्रमुख ने औचक निरीक्षण किया। निरीक्षण के दौरान श्रमिकों की फर्जी हाजिरी भरने और किसी अन्य व्यक्ति के नाम पर दूसरे लोगों के कार्य करने की धांधली का खुलासा हुआ। प्रमुख ने मामले को गंभीरता से लेते हुए रायपुर बीडीओ को मेट के खिलाफ कार्रवाई करने के निर्देश दिए मनरेगा साइटों की रेग्युलर मॉनिटरिंग के लिए भी निर्देशित किया। कुशालपुरा ग्राम पंचायत मुख्यालय से पिपलिया कलां जाने वाले रास्ते पर मनरेगा के तहत कच्चा निर्माण कार्य चल रहा है। मंगलवार दोपहर जिला प्रमुख पेमाराम सीरवी अचानक कार्यस्थल का निरीक्षण करने पहुंचे। 93 श्रमिकों के मस्टररोल में किसी भी श्रमिक की गैरहाजिरी नहीं लगी होने पर उन्हें आश्चर्य हुआ तो उन्होंने श्रमिकों की गिनती करवाई। शेष| पेज 17
इसमें68 श्रमिक ही हाजिर मिले। इस पर उन्होंने कुशालपुरा के कुछ स्थानीय निवासियों को भी बुलवा लिया और गहराई से पड़ताल की तो पता चला कि मौके पर मौजूद 68 लोगों में से पांच लोग किसी अन्य व्यक्ति के नाम पर कार्य कर रहे थे। इस पर जिला प्रमुख ने रायपुर बीडीओ को कार्यस्थल से ही दूरभाष पर मामले की जानकारी दी संबंधित मेट के खिलाफ कार्रवाई करने को कहा।
हर जगह की यही कहानी
मनरेगा में चल रही इस तरह की धांधली कोई नई बात नहीं है। बीते साल रायपुर ग्राम पंचायत में भी इस तह के बड़े घोटाले का मामला सामने आया था। रायपुर सरपंच द्वारा धरना प्रदर्शन किए जाने के बाद कहीं जाकर मेटों के खिलाफ कार्रवाई हुई थी। लेकिन इसके बावजूद महकमे के जिम्मेदारों ने सबक नहीं लिया और प्रभावी मॉनिटरिंग नहीं की गई, जिसके चलते एक बार फिर मनरेगा में बडी धांधली होने लगी है।
मेट के खिलाफ कार्रवाई करेंगे
मैं तो यूं ही देखने रुक गया था। करीब 23 श्रमिक कम थे। और जो थे उनमें भी पांच ऐसे जिनके नाम ही नहीं, वे किसी और की जगह काम कर रहे थे। अधिकारियों को मेट के खिलाफ कार्रवाई करने को कहा है।
पेमाराम सीरवी, जिला प्रमुख, पाली।
------------------------------------------
बीडीओ ने निकाले थे आदेश
गौरतलबहै कि करीब दस दिन पहले ही रायपुर बीडीओ शोभा पिल्लई ने मनरेगा की मॉनिटरिंग और कार्य करने के तरीके को लेकर तीन आदेश जारी किए थे। इन आदेशों में सभी ग्राम सचिवों और लिपिकों को मस्टररोल में किसी तरह की कांट छांट नहीं करने, नियमित मॉनिटरिंग करने और कार्यस्थल की पूरी जांच कर भुगतान करने के निर्देश दिए गए थे। हैरत की बात है कि अधिकारियों के आदेशों के बावजूद तो मनरेगा की कार्यप्रणाली सुधर पा रही है और ही फर्जी हाजिरी के मामलों में कमी।
रायपुर. कुशालपुरागांव में मनरेगा कार्य का निरीक्षण करते जिला प्रमुख सीरवी।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva bho_Deva unk hin_Deva hin_Deva hin_Deva